กินยาคุมมา 7 ปี หยุดกินเนื่องจากเลิกกับแฟนและไม่ได้มีเพศสัมพันธ์ หลังจากเลิกกินไปประจำเดือนมากระปิดกระปอย ร่วมกับอาการเวียนหัวและคลื่นไส้ แต่ไม่ได้ท้องนะค่ะ ไม่ทราบว่ามันเกี่ยวกับการที่เรากินยาคุมมานานไหมค่ะ หรือเกิดจากอะไรค่ะ เพราะเคยไปหามาแล้วก็บอกว่าเป็นปกติค่ะ เลยสงสัยเพราะเป็นแบบนี้หลังหยุดกินยาและเป็นแค่บางเดือนค่ะ แต่เลิกกินยาคุมมาได้ 6 เดือนแล้วค่ะ
สวัสดีค่ะ หากหยุดทานยาคุมกำเนิดมาได้ 6 เดือนแล้ว ยาคุมก็จะไม่ได้มีผลต่อการทำงานของรังไข่อีกต่อไป แม้จะทานมานานต่อเนื่อง 7 ปีก็ตามดังนั้น หากมีประจำเดือนมาผิดปกติ คือมีระยะห่างระหว่างรอบประจำเดือนที่น้อยกว่า 21 วัน หรือนานกว่า 45 วัน หรือมีเลือดประจำเดือนนานกว่า 7 วัน หรือในระหว่างรอบประจำเดือน ได้มีเลือดออกมากะปริดกะปรอย ก็จะถือเป็นอาการเลือดออกผิดปกติ ซึ่งอาจเกิดจากสาเหตุ เช่น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีภาวะไทรอยด์ฮอร์โมนผิดปกติ- การผลิตฮอร์โมนของรังไข่ผิดปกติ- ผลจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ เป็นต้นดังนั้น หากยังคงมีลักษณะประจำเดือนที่ผิดปกติ โดยไม่ได้เกิดจากการตั้งครรภ์ และไม่ได้เกิดจากการใช้ยาฮอร์โมนอื่นๆ รวมถึงมีอาการเวียนหัว คลื่นไส้ ก็ควรกลับไปปรึกษาสูติ-นรีแพทย์อีกครั้งเพื่อตรวจหาและรักษาค่ะ ทั้งน้ อาการเวียนหัวและคลื่นไส้ อาจไม่ได้เกี่ยวข้องกับประจำเดือนที่ผิดปกติก็ได้ เช่น อาจเกิดจากมีความเครียด พักผ่อนไม่เพียงพอ หรือมีโรคต่างๆ ของหู เป็นต้น